Vedtagelse af forskrift for udendørs musikarrangementer 
Sagsfremstilling 
9.      Vedtagelse af forskrift for udendørs musikarrangementer  
                                                                                                                        Åbent 
Sagsnr.: 326-2015-37588       J.nr.: 09.18.17            Johanne Schultz.: 326-2015-318385 
  
[adresse] 
  
- Beslutningspunkt 
  
Resumé 
Kalundborg Kommune har en forskrift for udendørs musikarrangementer. I den nuværende forskrift skal kommunen 
give tilladelse til hvert arrangement. For at lette sagsgangen, er der i den nye forskrift fastsat regler, så der i mange 
tilfælde ikke skal søges en miljøtilladelse. Den nye forskrift skal vedtages af Teknik- og Miljøudvalget. 
  
Baggrund 
Kommunen modtager årligt en række anmeldelser fra arrangører, der ønsker at holde forskellige udendørs 
musikarrangementer. I de fleste tilfælde er der tale om mindre udendørs arrangementer med og uden brug af 
forstærkere og højtalere. I enkelte tilfælde er det større koncerter. 
  
Plan Byg og Miljø har udarbejdet et udkast til en ny forskrift for udendørs musikarrangementer, der erstatter den 
nuværende forskrift på området. 
  
En forskrift er et regelsæt for midlertidige aktiviteter, der påvirker naboer eller omgivelser. F.eks. kan udendørs 
musikarrangementer give støjgener. Hvis kommunen ikke har en forskrift, skal kommunen behandle sagerne fra 
gang til gang. 
  
Hidtil har administrationen meddelt en miljøtilladelse til hvert enkelt arrangement med vilkår til begrænsning af 
miljømæssige gener (støj m.v.), da det er et krav i den nuværende forskrift. 
  
Den nye forskrift betyder, at der ikke længere skal indhentes miljøtilladelse til udendørs musikarrangementer, hvis 
forskriftens vilkår overholdes. Ved afvigelser fra forskriften skal der søges om dispensation, f.eks. hvis forskriftens 
spilletider ikke kan overholdes. Forskriften er derfor en forenkling af den nuværende anmelde-praksis og letter 
administrationens sagsbehandling i forbindelse med udarbejdelse af miljøtilladelser til mindre udendørs 
musikarrangementer. 
  
Årligt har der været ca. 20 sager om året vedr. udendørs musik. Med den nye forskrift forventes dette reduceret til 
kun at være et par enkelte dispensationer. 
  
Forskriften viderefører de vilkår, som kommunen hidtil har meddelt i hver miljøtilladelse, og der fastsættes ingen nye 
bestemmelser eller krav, udover hvad der er gældende praksis i dag. I forskriften er der bl.a. bestemmelser om 
spilletidspunkter og naboorientering. 
  
Med vedtagelsen af forskriften ophæves Kommuneforskrift nr. 3 for gl. Kalundborg Kommune om afholdelse af 
udendørs musikarrangementer af 14. januar 1997, inkl. tillæg.  
  
Bestemmelserne for udendørs musikarrangementer fremgår af vedlagte udkast til forskrift. 
  
BEHANDLING 
Teknik- og Miljøudvalget.  
  
INDSTILLING 
Chefen for Plan, Byg og Miljø indstiller, at forskrift for udendørs musikarrangementer vedtages. 
  
ØKONOMISKE KONSEKVENSER 
Der er ingen økonomiske konsekvenser for Kalundborg Kommune. 
  
Bilag 
  
  
  
  
  
Teknik- og Miljøudvalgets møde den 2. december 2015: 
Udvalget vedtog at tiltræde indstillingen fra chefen for Plan, Byg og Miljø. 
Endelig udkast til forskrift for udendørs musikarrangementer 
326-2015-290370 
